Kar for sin kilt

Kar for sin kilt (orig: Monarch of the Glen) er en britisk drama- og komiserie som gikk på BBC One fra 2000 til 2005. Serien utspiller seg på godset «Glenbogle» i det skotske høylandet. Den er basert på Compton Mackenzies romaner Highland Novels.

Serien ble lansert som en konkurrent til ITVs populære serie Med hjartet på rette staden (Heartbeat).

I NRK er serien vist i flere omganger siden 2001.

Handlingsreferat

Sesong 1 
Archie MacDonald eier en restaurant i London sammen med sin kjæreste Justine, får beskjed om å komme hjem fordi hans far, Hector, er døende. Men når Archie kommer hjem, oppdager han at nyheten om hans døende far bare var noe hans mor Molly hadde funnet på for å få Archie hjem til Skottland. Archie får vite at han har arvet farens tittel og eiendom, Glenbogle. Archie står dermed overfor en tøff avgjørelse: om han skal hjelpe Glenbogle, som er tynget av gjeld. Eller om han burde returnere til kjæresten og restauranten deres i London.

Archie møter også en lokal kvinne, Katrina Finlay, som han innleder et komplisert vennskap med. Men personalet ved Glenbogle - Lexie, Golly og Duncan - viser seg å være vanskelige å håndtere. Archie forsøker å forhandle frem en avtale med en bank, for å finne en vei ut av gjelden. Men samtidig blir Archie presset av Justine for å komme tilbake til London. Så han bestemmer seg for å selge sin andel av restauranten i London, og bli værende sammen med familien sin ved Glenbogle.

Sesong 2 
Archie forstår endelig hvor fremtiden hans egentlig ligger: ved Glenbogle. Han er også i et forhold til Katrina Finlay. Men Archie står også ovenfor en rekke hindringer. En av hans ansatte, Fergal MacClure, er også forelsket i Katrina. Hector og Molly møter også problemer når datteren deres Lizzie, tilsynelatende gravid, kommer til Glenbogle sammen med kjæresten hennes.

Men Fergal får tilbud om en jobb på New Zealand, etter hvert som arbeidet hans ved Glenbogle går mot slutten. Han ber Katrina om å reise sammen med ham. Katrina er usikker. Men Archie har problemer med å klargjøre de egentlige følelsene hans for henne.

Sesong 3 
Glenbogle har endelig mistet kontrollen over gjelden. En bank, Lascelles, sender Stella Moon for å overta boet som finansinspektør. Den harde og sta Stella viser seg å være vanskelig å håndtere for Archie. Samtidig står en av eiendommens ansatte, Duncan, overfor sine egne romantiske problemer. Forholdet mellom Hector og Molly får problemer når Molly innser at Hector tilbringer mye mer tid med en annen kvinne, enn med henne.

Golly blir gjenforent med sin datter etter mange år, En lokal gründer, Stuart McIntosh, forsøker å ta eiendom fra MacDonald-familien. Men boet deres går endelig med overskudd. Stella får tilbud om fast jobb i Sør-Amerika, forutsatt at boet består en inspeksjon fra bank-sjefen. Men Stella forsøker å sabotere dette, fordi hun ønsker å bli værende ved Glenbogle fordi hun er forelsket i Archie. Men denne planen hennes mislykkes.

Banken returnerer kontrollen over hele eiendommen til Archie, som endelig innser at han er forelsket i Lexie. Han foreslår å gifte seg med henne. Men forlovelsen forårsaker friksjon mellom Archie og Hector, som tror at Lexie komemr til å forlate Archie. Men Hector dør plutselig kort tid senere. Lexie ønsker å utsette bryllupet deres, ettersom det bare er uker etter begravelsen. Men Archie insisterer på at bryllupet burde fortsette. Men dette fører til at Lexie stikker av, og Archie må forsøke å finne henne igjen.

Sesong 4 
Lexie sliter med det nye livet ved Glenbogle, etter ekteskapet med Archie. Hun klarer ikke å slippe noen av hennes tidligere plikter, spesielt matlaging. Når Archie ansetter en ny kokk uten å fortelle noe til Lexie på forhånd, blir Lexie opprørt og misunnelig. Samtidig forsøker Archies mor, Molly, å komme seg videre i livet som enke etter Hectors dødsfall. Hun oppdager også at hun har en ny frier, i form av en ny nabo, Andrew.

Når en ny ukjent mann, Paul, plutselig dukker opp ved eiendommen, blir Archie og moren Molly sjokkerte og opprørte når de oppdager at Hector en gang hadde en utenomekteskapelig affære, og at Paul var hans sønn. Det viser seg også at Paul har stukket av fra det britiske militæret. Molly forsøker veldig hardt å ta imot Paul med åpne armer. Hun innser at det ikke er Pauls ansvar at han var hennes avdøde ektemanns sønn. Paul var ikke en gang klar over denne forbindelsen, før den biologiske moren hans døde. I tillegg blir det oppdaget at en av Glenbogles ansatte, Duncan, er romantisk involvert med den nye kokken, Irene. Men Duncan blir forferdet over å oppdage at Irene allerede er gravid med med en annen manns barn.

Sesong 5 
Archie begynner å bli mer og mer lei av alt ansvaret, og alle problemene, som følger med Glenbogle. På jakt etter nye utfordringer vurderer han å begynne med en restaurant i New York. Samtidig lurer Molly på om hun er forelsket, etter at forholdet til naboen Andrew virkelig begynner å blomstre. Gollys datter, Jess, dukker også opp for å bo ved Glenbogle.

Duncan finner en ny kjæreste i Hermione, men hun oppfører seg veldig sjefete. Samtidig planlegger Archie å forlate Glenbogle, for å begynne med fjellklatring i Nepal sammen med søsteren Lizzie til ære for deres avdøde pappa. Molly reiser også på ferie, og når hun kommer tilbake tar hennes lange vennskap med Golly en helt ny retning.

Sesong 6 
Paul tar over ved Glenbogle, etter at Lexie og Archie ønsker å flytte til New Zealand sammen. Men han forelsker seg i Lexie, når hun kommer tilbake til Glenbogle midlertidig. Ewan, som har sluttet seg til eiendommen som ny kokk, setter opp hans egen radiostasjon på området. Han inngår et vennskap med Archies og Pauls onkel Donald, som kommer tilbake til barndomshjemmet under et portforbud. Det blir snart tydelig at forholdet mellom Molly og Donald er veldig dårlig.

Paul forsøker også å overtale Lexie om å bli værende ved Glenbogle sammen med ham. Men til tross for den romantiske tiltrekningen som har oppstått mellom dem, velger Lexie til slutt å ta imot råd fra Molly. Lexie reiser deretter til New Zealand, for å være sammen med Archie.

Sesong 7 
Paul møter etter hvert en lokal gjeter-kvinne, Iona McLean. Men disse romantiske drømmene blir midlertidig ødelagt, så snart hennes tidligere forlovede også ankommer området. Samtidig blir Glenbogle igjen truet av økonomiske problemer og en mulig nedleggelse, og Paul innser at de enorme økonomiske problemene som tidligere hadde plaget boet sakte men sikkert er på vei tilbake.

Men resten av innbyggerne fra landsbyen forsøker å gå sammen for å kjøpe opp hele Glenbogle-eiendommen, slik at McDonald-familien fremdeles kan få lov til å bo der.

Skuespillere (utvalg)

 Alastair Mackenzie – Archie MacDonald
 Richard Briers – Hector MacDonald
 Susan Hampshire – Molly MacDonald
 Alexander Morton – Golly Mackenzie 
 Hamish Clark – Duncan
 Dawn Steele – Lexie
 Lloyd Owen – Paul Bowman
 Julian Fellowes – Lord Kilwillie
 Jason O'Mara – Fergal
 Lorraine Pilkington – Katrina Finley
 Rae Hendrie – Jessica Mackenzie
 Anna Wilson-Jones – Justine
 Martin Compston – Ewan
 Tom Baker – Donald MacDonald
 Kirsty Mitchell – Iona
 Kari Corbett – Zoe
 Kellyanne Farquhar – Amy

Referanser

Eksterne lenker 

Britiske dramaserier
Britiske TV-serier fra 2000-årene
TV-produksjoner på BBC